Centenars d'escolars celebren a Santa Anna el Dia de l'Arbre
11 abril 2025

## Centenars d'escolars celebren a Santa Anna el Dia de l'Arbre11 abril 2025Última actualització: 11 abril 2025

![](../gestion/img/89dfec1ba3459ee31933e65d06961a1ce67ba32cc87333c6de0daf7c0286ff6b.jpg)  
  

L’amenaça de pluja no ha impedit finalment que Gandia celebrara hui durant tot el matí el Dia de l’Arbre, activitat que es va ajornar el 21 de març passat a conseqüència de la meteorologia adversa.

Així, la plaça de Santa Anna ha acollit des de primera hora del matí l’arribada progressiva de més de 320 xiquets i xiquets de 4t de primària provinents de set centres educatius de la ciutat. Als quals s’hi han sumat 30 alumnes de la Fundació Espurna. Els ha rebut la primera tinenta d’Alcaldia i regidora de  Medi Ambient, Sostenibilitat i  Emergència climàtica, Alícia Izquierdo, acompanya del director general de Medi Natural, Daniel Muñoz.

Com cada any, des de l’àrea de Medi Ambient, Sostenibilitat i  Emergència climàtica s’han organitzat activitats ambientals “per fer de l’entorn un espai de vida més agradable i sostenible”: A les 09.45 h s’ha iniciat la gimcana del Dia de l’Arbre amb cinc bases de jocs i plantació d’arbres i arbustos mediterranis. Les bases dels jocs eren: plantació d’aromàtiques; pintura mural «Anella Verda»; puzles de natura; plantació d’arbres i el joc «Que ens dona un arbre?». Un grup de monitores han ajudat l’alumnat a dur a terme les activitats, junt amb el professorat de cada escola.

Com és habitual en les activitats que realitza el departament de Medi Ambient, ha acompanyat l’esmorzar una taronjada ecològica municipal.

En finalitzar l’activitat, cap al migdia, hi ha hagut un lliurament d’agraïments als assistents.

[Twittear](https://twitter.com/share)